ดูสง่างาม พยายามอีกสักนิด วางตัวสง่างาม
การทรงตัวที่ดีคือส่วนสำคัญของการมีท่วงท่าที่สง่างาม หลังของคุณต้องตรงเสมอไม่ว่าจะนั่งหรือยืน และอย่างอตัวโดยเด็ดขาด เพราะการงอตัวแสดงถึงความขี้เกียจและมารยาทที่ไม่ดี เพราะฉะนั้นพยายามหลังตรงหน้าตั้งให้มากที่สุดเท่าที่จะทำได้  พยายามหลังตรงให้ได้แม้กระทั่งตอนอยู่คนเดียวด้วย พออยู่ต่อหน้าคนอื่นคุณจะได้เคยชินกับการหลังตรง อาบน้ำทุกวันและสวมใส่เสื้อผ้าที่สะอาดไร้รอยเปื้อนอยู่เสมอ ถ้าต้องทำอะไรที่ทำให้ร่างกายสกปรกให้เปลี่ยนเสื้อผ้าทันที ถ้าคุณอยู่ในสถานการณ์ที่ทำให้คุณเหงื่อออกเยอะ (เช่น เต้น) ให้พกเสื้อเชิ้ตไว้เผื่อเปลี่ยนอีกตัวด้วย ถ้าจำเป็นให้หวีผมวันละหลาย ๆ ครั้งและเตรียมมัดผมอีกรอบถ้ามีปอยผมเล็ก ๆ ตกลงมา แต่อย่าหวีผมในที่สาธารณะเพราะมันดูไม่ดี รอให้อยู่ในห้องน้ำคนเดียวก่อนค่อยหวี ถ้าคุณแต่งหน้า ให้แต่งพอดี ๆ สำหรับกลางวันให้แต่งหน้าในลุคที่เป็นธรรมชาติ การแต่งหน้าอ่อน ๆ หรือไม่แต่งหน้าเลยนั้นดูดีกว่าการแต่งหน้าจัด จำไว้ว่าการแต่งหน้าจัด หรือการแต่งหน้าแบบผิดที่ผิดทางทำให้คุณดูราคาถูก ใจความสำคัญคือต้องแต่งกายแบบให้เกียรติตัวเอง เสื้อผ้าของคุณไม่จำเป็นต้องราคาแพงแต่ต้องอยู่ในสภาพดี รอยฉีดขาดหรือการโชว์เนื้อหนังมากเกินไปนั้นดูไม่งาม ที่สำคัญคือเสื้อผ้าต้องพอดีกับรูปร่าง ไม่มีรอยยับ เหมาะสมกับกาลเทศะ และปกปิดส่วนสำคัญของร่างกาย   หมายความว่าอย่าใส่เสื้อผ้าที่สั้นเกินไป (ไม่ว่าจะเป็นกระโปรงหรือกางเกงขาสั้น) บางเกินไป หรือเสื้อผ้าที่เผยให้เห็นหน้าท้อง แต่ถ้าคุณอยากใส่อะไรที่โชว์เรือนร่างสักเล็กน้อยจริง ๆ (เช่น คอลึก เปลือยไหล่ หรือกระโปรงแหวกสูง) ให้โชว์แค่จุดเดียวเท่านั้น เช่น เสื้อผู้หญิงสำหรับงานกลางคืนที่คอลึกควรมีแขนเสื้อที่ยาวพอปกปิดหัวไหล่ และควรสวมคู่กับกระโปรงยาว/กางเกงขายาว ถ้าไม่แน่ใจให้จำไว้ว่า การแต่งตัวเกินพอดีเล็กน้อยนั้นดูดีกว่าการแต่งตัวแย่เล็กน้อยเสมอ ถ้าคุณไม่แน่ใจว่างานนี้ควรใส่อะไร การแต่งตัวให้ดูเกินหน้าเกินตาแขกคนอื่นเล็กน้อยนั้นดูดีกว่าการแต่งตัวเหมือนว่าคุณไม่ได้ใช้เวลาเตรียมตัวเท่าคนอื่นเสมอ พยายามหลีกเลี่ยงกระโปรงหรือกางเกงที่สั้นเกินไปและอย่าโชว์เรือนร่างมากนัก อ่านนิยายเพื่อหาแบบอย่างกิริยามารยาทที่งดงาม นิยายของเจน ออสเตนโดดเด่นมากในแง่ของการแสดงภาพตัวอย่างมารยาทและศีลธรรมที่ดีและไม่ดีไว้ได้อย่างเฉียบแหลม ใครก็ตามที่อยากเป็นสุภาพสตรีที่สง่างามต้องอ่านหนังสือของเจน ออสเตน นอกจากนี้การอ่านนิยายคลาสสิกยังเป็นการใช้เวลาว่างให้เกิดประโยชน์หรือทำให้คุณเป็นคนรอบรู้อีกด้วย และความโง่เขลานั้นก็ไม่สง่างามเอาเสียเลย  นอกจากนี้ การอ่านหนังสือเยอะ ๆ ยังทำให้คุณสามารถสร้างบทสนทนาที่แสดงความฉลาดได้มากขึ้นอีกด้วย ถ้าคุณตั้งมั่นแล้วว่าจะต้องเป็นคนสง่างามให้ได้ คุณก็ต้องหาเพื่อนร่วมอุดมการณ์แห่งความสง่างามด้วย ถ้าเพื่อน ๆ ของคุณกำลังดึงคุณให้ตกต่ำจากความสง่างามหรือไม่สนับสนุนสิ่งที่คุณต้องการ คุณก็อาจจะต้องหาใครสักคนมาช่วยทำให้คุณกลายเป็นสุภาพสตรีที่สง่างามอย่างแท้จริงในแบบฉบับของคุณเอง คนที่ว่านี้ควรเป็นคนมั่นใจตัวเอง เป็นตัวของตัวเอง และอาจจะอายุมากกว่าคุณหรือเป็นผู้ใหญ่กว่าคุณเล็กน้อยเพื่อที่คุณจะได้เรียนรู้จากเขา เพื่อน ๆ ที่คุณคบควรเป็นคนที่ดึงคุณขึ้นมา ไม่ใช่ฉุดคุณให้ต่ำลงเรื่อย ๆ เพราะฉะนั้นคุณควรคบหาเพื่อนที่ทำให้คุณอยากเป็นคนที่ ดีกว่า ที่เป็นอยู่ ส่วนหนึ่งของการเป็นคนสง่างามคือการเป็นพลเมืองดีที่ใส่ใจรายละเอียด หมายความว่าอะไรน่ะเหรอ หลายอย่างเลยละ เช่น ไม่จอดรถเข็นของเกะกะในที่จอดรถหลังจากเอาของที่ซื้อมาใส่ท้ายรถแล้ว เอาไปเก็บซ้อนแถวให้เรียบร้อย หยุดรถให้คนเดินเท้าข้ามถนน อ้าประตูค้างให้ผู้สูงอายุแม้ว่าคุณจะรีบก็ตาม  ถ้าคุณทำอะไรตกในซูเปอร์มาร์เก็ต ให้ทำความสะอาดหรือบอกคนอื่นว่าเกิดอะไรขึ้น อย่าเดินหนีไปเสียดื้อ ๆ ถ้าคุณตั้งมั่นว่าจะเป็นคนสง่างามให้ได้ คุณก็ต้องเลิกพฤติกรรมบางอย่างที่ทำให้คุณดูสง่างามน้อยกว่าที่ควรจะเป็น ตัวอย่างนิสัยที่ควรหลีกเลี่ยงก็เช่น :   เป่าหมากฝรั่งเสียงดัง เคี้ยวอาหารเสียงดัง เรอในที่สาธารณะ เมาแอ๋ในที่สาธารณะ โชว์นิ้วกลางใส่คนอื่น สบถ กลอกตา ผายลมในที่สาธารณะ แคะจมูก จูบในที่สาธารณะ การยอมรับสิ่งที่คุณทำในชีวิตคือที่สุดของความสง่างาม การเล่นบทตกเป็นเหยื่อ โทษคนอื่นว่าเป็นต้นเหตุของปัญหาในชีวิต หรือพูดว่า "ถ้า...ไม่...ป่านนี้ฉันก็คงได้...ไปแล้ว" นั้นไม่สง่างามเอาเสียเลย เลิกคร่ำครวญหรือกล่าวโทษและทำความเข้าใจได้แล้วว่า ชีวิตของคุณเป็นผลมาจากการกระทำของคุณเอง คุณมีอำนาจควบคุมตัวเองให้เป็นคนสง่างามอย่างที่คุณอยากจะเป็นได้และสามารถมีชีวิตที่ดีที่คุณอยากจะมีได้เช่นกัน  การบ่นถึงสิ่งที่ตัวเองขาดนั้นไม่สง่างามเลยสักนิด แต่จะสง่างามมากกว่าถ้าคุณยอมรับว่าคุณยังต้องพยายามอีกมากกว่าจะได้เป็นคนที่คุณอยากเป็นจริง ๆ อย่าสบถหรือใช้คำพูดหยาบคาย เพราะการพูดคำหยาบไม่ใช่ลักษณะของสุภาพสตรี ถ้าคุณรู้สึกว่าบทสนทนาเริ่มน่าเบื่อเพราะมันไม่มีคำหยาบเลย ให้จำไว้ว่ามันแค่ชั่วคราวเท่านั้น ถ้าคุณหาคำที่ไม่หยาบมาใช้แทนได้ (ซึ่งมีมากมายเหลือคณานับ) คุณก็จะพบว่าภาษาที่คุณใช้นั้นเจาะจง สื่อความชัดเจน และน่าสนใจมากขึ้น ถ้าคุณอยากพูดอย่างสง่างาม คุณต้องพูดชัดถ้อยชัดคำและอย่าพูดพึมพำหรือพูดเสียงดังเกินไป สุภาพสตรีที่สง่างามต้องพูดอย่างมั่นใจและชัดเจนพอที่จะทำให้คนอื่นเข้าใจเธอได้ อย่าพูด "เอิ่ม" หรือ "แบบว่า" ทุกสองวินาที เพราะมันจะทำให้คุณดูเหมือนเป็นคนไม่มีการศึกษา  อ่านหนังสืออยู่เสมอเพื่อเพิ่มพูนคลังศัพท์และคำพูดให้หลากหลาย นี่คือคุณลักษณะที่สำคัญของการเป็นคนสง่างาม และถ้าหากขาดคุณสมบัตินี้ไปคนอาจจะเข้าใจผิดคิดว่าคุณเป็นคนเย่อหยิ่งได้ ใส่ใจความต้องการของผู้สูงอายุมากเป็นพิเศษและจำไว้ว่าไม่มีใครต่ำเกินกว่าที่คุณจะสนใจ สุภาพอยู่เสมอ สุภาพสตรีที่สง่างามจะไม่พูดจาทำร้ายหรือให้ร้ายผู้อื่น   ถ้าคุณต้องเผชิญหน้ากับใครหรือต้องพูดให้ใครรู้สึกตัว ให้พูดทุกอย่างตามความจริงที่คุณเห็น แต่ใช้ภาษาเรียบ ๆ และอย่าตะโกน การเผชิญหน้าในสถานการณ์เช่นนี้ต้องอาศัยเวลาและสถานที่ที่เหมาะสม ถ้าคุณอยากเป็นสุภาพสตรีที่สง่างาม คุณต้องปฏิบัติต่อพนักงานเสิร์ฟ คนแปลกหน้า เพื่อนของเพื่อน หรือเพื่อนบ้านอย่างสุภาพแบบเดียวกับที่คุณปฏิบัติต่อเพื่อนสนิท สุภาพสตรีที่สง่างามเข้าสังคมเก่งและเข้ากับผู้อื่นได้อย่างไม่เคอะเขิน หัวใจสำคัญคือคุณต้องทำให้คนที่เจอคุณเขาสบายใจและรู้สึกว่าตัวเองได้รับการยอมรับ ถ้าคุณไม่ค่อยถนัดเรื่องพวกนี้เท่าไหร่ ให้ฝึกทักษะการเข้าสังคมและฝึก บริหารเสน่ห์ พัฒนาทักษะการพูดเป็นหนึ่งในวิธีที่ดีที่สุดที่ทำให้คนอื่นสบายใจ และทำให้คุณดูเป็นสุภาพสตรีที่ได้รับการอบรมและมีความรู้ดี การสุภาพเสมอถือเป็นการเริ่มต้นที่ดี และการพูดขอบคุณบ่อยเกินไปนั้นดีกว่าการพูดน้อยเกินไปเสมอ ความเข้าใจอันดีเรื่องมารยาทมีประโยชน์มากถ้าคุณอยู่ในสถานการณ์งานสังคมที่ทำให้คุณรู้สึกประหม่า เพราะมารยาทที่ดีจะทำให้คุณรู้ตัวเสมอว่าคุณควรทำตัวอย่างไร   เรียนรู้มารยาทการรับประทานอาหารค่ำ มารยาทในงานปาร์ตี้ มารยาทในที่ทำงาน และมารยาทในการออกเดตเพื่อให้คุณดูเป็นสุภาพสตรีมากยิ่งขึ้น จำไว้ว่าการวิจารณ์หรือการจู้จี้จุกจิกเรื่องความไร้มารยาทหรือพฤติกรรมที่ไม่ดีของผู้อื่นนั้นเป็นมารยาทที่ไม่ดี ถ้ามันไม่ได้ร้ายแรงจริง ๆ (เช่น การกระทำของพวกเขาอาจเป็นอันตรายต่อตนเองหรือผู้อื่น หรือเป็นพฤติกรรมที่ไร้ศีลธรรมหรือยอมรับไม่ได้โดยสิ้นเชิง) ให้มองข้ามการกระทำที่ผิดมารยาทและข้อเสียของคนอื่นอย่างสง่างาม การนินทาที่ใส่ร้ายป้ายสีหรือการพูดไม่ดีเกี่ยวกับคนอื่นลับหลังเป็นการกระทำที่ตรงข้ามกับการเป็นสุภาพสตรีอย่างยิ่ง ถึงคุณจะโกรธใครหรือรู้สึกว่าเขาผิดมากแค่ไหน การนินทาเขาให้บุคคลที่สามฟังก็ไม่ได้ช่วยแก้ปัญหาของคุณอยู่ดี ถ้าคุณอยากเป็นสุภาพสตรีที่สง่างาม คุณต้องข่มใจตัวเองและอย่าพูดไม่ดีเกี่ยวกับคนอื่นถ้าคุณไม่อยากหาเรื่องใส่ตัว  โพสต์ข้อความใน Facebook อย่างสง่างามด้วยเช่นกัน โพสต์แต่เรื่องดี ๆ แทนที่จะพล่ามถึง "ใครบางคน" ที่ทำให้คุณไม่พอใจ การเป็นคนสง่างามและสุภาพนั้นไม่ได้หมายความว่าคุณจะต้องยอมแพ้หรือแสดงความคิดเห็นที่ไม่ใช่ตัวตนของคุณจริง ๆ ถ้าคุณคิดว่าความคิดเห็นของคุณมันจี้ใจดำหรืออาจทำให้ใครเจ็บปวด อย่าโกหกแต่ให้เปลี่ยนเรื่องแทน ถ้ามีคนถามคำถามหยาบคาย อย่ารู้สึกว่าตัวเองต้องตอบ ทำเป็นขำ ๆ ไปหรือพยายามถามย้อนคนถาม เวลาที่ปกป้องตัวเอง ให้แสดงเหตุผลโดยไม่ต้องหยาบคายใส่ใครหรือใส่อารมณ์มากจนเกินไป
แก้ไขการทรงตัว. รักษาความสะอาด. ผมเผ้าต้องเรียบร้อย. แต่งหน้าให้ดูดี (ตามชอบ). แต่งตัวให้สง่างามและเรียบง่าย. อ่านหนังสือเยอะ ๆ. หาเพื่อนที่สง่างาม. เป็นพลเมืองที่ใส่ใจรายละเอียด. เลิกนิสัยที่ไม่ใช่คุณสมบัติของสุภาพที่สตรีที่สง่างาม. ยอมรับผลที่เกิดขึ้นจากการกระทำของตัวเอง. ใช้ภาษาสุภาพเสมอ. พูดชัดถ้อยชัดคำ. เข้าอกเข้าใจผู้อื่น. ทำให้คนอื่นสบายใจ. มารยาทงาม. อย่านินทาคนอื่น. ปกป้องศักดิ์ศรีของตัวเอง.
https://www.wikihow.com/Be-a-Classy-Lady https://www.wikihow.com/Be-a-Classy-Lady https://www.wikihow.com/Be-a-Classy-Lady
Looking Classy Going the Extra Mile Acting Classy